b'\n_START_ARTICLE_\nBelu\xc5\xa1ev koreninar\n_START_SECTION_\nOpis\n_START_PARAGRAPH_\nMetulji imajo razpon kril med 3 in 4 cm. Prednji par je rumeno bele barve, zadnji pa je rjav. Samica po oploditvi odlo\xc5\xbei jaj\xc4\x8deca okoli koreninskega vratu \xc5\xa1parglja. \xc4\x8cez pribli\xc5\xbeno mesec dni se izle\xc5\xbeejo rumenkaste gosenice, ki se prehranjujejo z brsti, mladimi poganjki in poganjki korenin. Gosenice zrastejo do dol\xc5\xbeine 4,5 cm in imajo neprijeten vonj. Prezimijo gosenice v poganjkih \xc5\xa1pargljev v tleh in spomladi nadaljujejo s prehranjevanjem na poganjkih. Razvite gosenice zapustijo rastlino in se zabubijo v kokonu plitvo v tleh. \xc4\x8cez pribli\xc5\xbeno mesec dni se pojavijo metulji, ki letajo pono\xc4\x8di junija in julija in predvsem v \xc5\xa1parglji\xc5\xa1\xc4\x8du.'